|  |  |
| --- | --- |
| 12.12.2025 | nr 22 |

**MINISTRI MÄÄRUS**

Pilt, millel on kujutatud tekst, visand, Font, valge

Kirjeldus on genereeritud automaatselt

Määrus kehtestatakse vangistusseaduse § 8 lõike 1, § 11 lõike 1, § 311 lõike 2, § 66 lõike 11, § 75 lg 42, § 75 lõike 6 ja § 105 lõike 2 alusel.

**§ 1. Justiitsministri 5. septembri 2011. a määruse nr 44 „Järelevalve korraldus vanglas“ muutmine**

Justiitsministri 5. septembri 2011. a määruses nr 44 „Järelevalve korraldus vanglas“ tehakse järgmised muudatused:

**1)** paragrahvi 21 lõikest 6 jäetakse välja tekstiosa „, mis peab olema eelnevalt kooskõlastatud Justiits- ja Digiministeeriumiga. Justiits- ja Digiministeeriumiga ei pea kooskõlastama kaitsja ega sellise isiku luba, kellele on antud pikaajaline sissepääsuluba“;

**2)** paragrahvi 31 lõiget 1 täiendatakse pärast tekstiosa „Justiits- ja Digiministeeriumi ametnikku, “ tekstiosaga „isikut, kelle nimetab ametisse Justiits- ja Digiministeeriumi vanglate valdkonna asekantsler, “.

**§ 2. Justiitsministri 25. jaanuari 2001. a määruse nr 11 „Kinnipeetava vanglast vabastamise kord“ muutmine**

Justiitsministri 25. jaanuari 2001. a määruses nr 11 „Kinnipeetava vanglast vabastamise kord“ tehakse järgmised muudatused:

**1**) paragrahvis 5 asendatakse tekstiosa „kinnipeetava isikliku toimiku andmetega“ tekstiosaga „kinnipeetavate, vahistatute, arestialuste ja kriminaalhooldusaluste andmekogus (edaspidi *vangiregister*) esitatud andmetega“;

**2)** paragrahvi 7 punkt 2 sõnastatakse järgmiselt:

„2) vabastamisdokument ei ole digitaalselt allkirjastatud, selle digitaalallkiri ei ole kehtiv või selle on digitaalselt allkirjastatuna saatnud asutus, kes ei ole otsust teinud;“;

**3)** paragrahvi 7 punkt 3 tunnistatakse kehtetuks;

**4)** paragrahvi 7 punktis 4 asendatakse tekstiosa „isikliku toimiku andmetega“ tekstiosaga „andmetega vangiregistris“;

**5)** paragrahv 8 sõnastatakse järgmiselt:

„**§ 8.** Vabastamisdokument tehakse vabastatavale isikule viivitamata teatavaks elektroonselt selleks ettenähtud tehnikavahendi kaudu või suuliselt vanglateenistuse ametniku poolt.“;

**6)** paragrahvis 9 asendatakse tekstiosa „isiklikule toimikule“ sõnaga „vangiregistrisse“;

**7)** paragrahv 11 sõnastatakse järgmiselt:

„**§ 11.** Kinnipeetava vanglast vabastamisel karistusaja lõppedes antakse talle vanglast vabastamise õiend (edaspidi *vabastamisõiend*), kui tal puudub rahvastikuregistri andmetel kehtiv isikut tõendav dokument. Vangla ei anna isikule vabastamisõiendit, kui:

1) isik vabaneb arestikandmisest;

2) isik suunatakse vanglast ajutiselt teise asutusse ja tema karistusaeg jätkub;  
3) isik suunatakse välisriiki ajutise loovutusega ja tema karistusaeg jätkub.“;

**8)** paragrahvi 111 lõikes 3 asendatakse tekstiosa „määratud isiku“ tekstiosaga „määratud vanglateenistuja“;

**9)** paragrahvis 16 asendatakse tekstiosa „kolm kuud“ tekstiosaga „üks aasta“;

**10)** paragrahv 19 sõnastatakse järgmiselt:

„**§ 19.** Kinnipeetava vanglast vabastamisel küsib ametnik temalt suuliselt isikuandmeid ja võrdleb neid vangiregistri andmetega. Fotot ja eritunnuste kirjeldust võrreldakse kinnipeetavaga.“;

**11)** paragrahv 20 sõnastatakse järgmiselt:

„**§ 20.** Kinnipeetava vanglast vabastamisel antakse talle tema isikut tõendavad dokumendid, mille kätteandmise kohta teeb ametnik märke vangiregistrisse. Kui kinnipeetaval on vanglast vabastamise hetkel olemas paberkandjal isiklik toimik, kinnitab ta isiklike dokumentide kättesaamist oma allkirjaga toimiku tagumise kaane siseküljel.“;

**12)** paragrahv 21 sõnastatakse järgmiselt:

„**§ 21.** Kui kinnipeetaval puudub vanglast vabastamise hetkel isikut tõendav dokument, antakse talle vabastamisõiend, mille ta kinnitab allkirjaga.“;

**13)** paragrahv 22 tunnistatakse kehtetuks;

**14)** paragrahv 23 sõnastatakse järgmiselt:

„**§ 23.** Ametnik teeb kinnipeetava vabastamise järel viivitamata vastava sissekande vangiregistrisse.“;

**15)** paragrahvis 231 asendatakse arv „12,79“ arvuga „15“, arv „22,37“ arvuga „25“ ja arv „31,96“ arvuga „35“;

**16)** paragrahvis 244 asendatakse tekstiosa „isikliku toimiku tagumise kaane siseküljel“ tekstiosaga „kinnipidamise dokumendil“;

**17)** paragrahv 27 sõnastatakse järgmiselt:

„**§ 27.** Kohtusaalis vabastatud kinnipeetavale annab tema soovil tagantjärele vabastamisõiendi vanglateenistuse ametnik, kui isikul puudub rahvastikuregistri andmetel kehtiv isikut tõendav dokument.“;

**18)** paragrahv 28 sõnastatakse järgmiselt:

„**§ 28.** Vabastamisõiendi kaotamise korral annab ametnik vabastatule tema kirjaliku taotluse alusel tõendi vanglas viibimise kohta.“;

**19)** paragrahv 29 tunnistatakse kehtetuks.

**§ 3. Justiitsministri 6. detsembri 2001. a määruse nr 92 „Tallinna Vangla põhimäärus“ muutmine**

Justiitsministri 6. detsembri 2001. a määruse nr 92 „Tallinna Vangla põhimäärus“ § 11 tekst sõnastatakse järgmiselt:

“Teabe- ja uurimisosakonna põhiülesanded on õigusrikkumiste ennetamine, avastamine, tõkestamine ja menetlemine, kui õigusrikkumise on toime pannud vangla territooriumil viibiv isik või vanglas kinni peetav isik, kes ei ole vanglateenistuja, samuti kriminaalteabe kogumine ja analüüsimine ning jälitustegevuse korraldamine.“.

**§ 4. Justiitsministri 6. detsembri 2001. a määruse nr 87 „Tartu Vangla põhimäärus“ muutmine**

Justiitsministri 6. detsembri 2001. a määruse nr 87 „Tartu Vangla põhimäärus“ § 9 tekst sõnastatakse järgmiselt:

„Teabe- ja uurimisosakonna põhiülesanded on õigusrikkumiste ennetamine, avastamine, tõkestamine ja menetlemine, kui õigusrikkumise on toime pannud vangla territooriumil viibiv isik või vanglas kinni peetav isik, kes ei ole vanglateenistuja, samuti kriminaalteabe kogumine ja analüüsimine ning jälitustegevuse korraldamine.“.

**§ 5. Justiitsministri 25. märtsi 2008. a määruse nr 9 „Täitmisplaan“ muutmine**

Justiitsministri 25. märtsi 2008. a määruse nr 9 „Täitmisplaan“ § 232 lõige 9 sõnastatakse järgmiselt:

„(9) Kinnipeetav, kellel puudub 2025. aasta 1. oktoobri seisuga rahvastikuregistrijärgne elukoht Eestis, paigutatakse § 5 lõike 2 punkti 4 alusel ümber Tallinna Vanglasse hiljemalt 2026. aasta 30. septembriks.“.

**§ 6. Justiitsministri 30. novembri 2000. a määruse nr 72 „Vangla sisekorraeeskiri“ muutmine**

Justiitsministri 30. novembri 2000. a määruses nr 72 „Vangla sisekorraeeskiri“ tehakse järgmised muudatused:

**1)** paragrahvi 8 lõike 11 teine lause tunnistatakse kehtetuks;

**2)** paragrahvi 8 lõiget 4 täiendatakse pärast sõna „statsionaaris,“ tekstiosaga „meditsiinilistel näidustustel ja tervishoiutöötaja korraldusel kambris või“;

**3)** paragrahvi 521 lõike 1 punkti 2 täiendatakse pärast sõna „Eesti“ tekstiosaga „, Euroopa Inimõiguste Kohtu“;

**4)** paragrahvi 741 lõike 1 punktis 3 asendatakse tekstiosa „vangla tervishoiutöötaja“ tekstiosaga „tervishoiutöötaja“;

**5)** lisas 6 asendatakse sõna „ametniku“ sõnaga „vanglateenistuja“.

**§ 7. Justiitsministri 13. juuni 2006. a määruse nr 20 „Viru Vangla moodustamine ja põhimäärus“ muutmine**

Justiitsministri 13. juuni 2006. a määruse nr 20 „Viru Vangla moodustamine ja põhimäärus“ § 10 tekst sõnastatakse järgmiselt:

„Teabe- ja uurimisosakonna põhiülesanded on õigusrikkumiste ennetamine, avastamine, tõkestamine ja menetlemine, kui õigusrikkumise on toime pannud vangla territooriumil viibiv isik või vanglas kinni peetav isik, kes ei ole vanglateenistuja, samuti kriminaalteabe kogumine ja analüüsimine ning jälitustegevuse korraldamine.“.

*(allkirjastatud digitaalselt)*

Liisa-Ly Pakosta

justiits- ja digiminister

*(allkirjastatud digitaalselt)*

Tiina Uudeberg

kantsler